# Vedlegg 2 – Kravspesifikasjon for UX-designer til Radiosystemer

|  |  |
| --- | --- |
| Tilbudet gjelder | Kan starte oppdraget: |
| [Navn på kandidat] | [Dato] |

Må-krav gir uttrykk for minstenivå, og disse skal ikke evalueres og poengsettes utover oppfylt/ikke oppfylt. NRK kan akseptere at Må-krav ikke er oppfylt dersom det etter en helhetsvurdering konkluderes med at den manglende oppfyllelse ikke reduserer NRKs totale nytte i henhold til beskrevet oppdrag.

Bør-krav skal evalueres og poengsettes på en skala fra 0-10, hvorav 10 er beste score.

|  |  |  |
| --- | --- | --- |
| Krav | Dokumentasjon | Leverandørs besvarelse inkludert henvisning til dokumentasjon |
| Kandidaten må kunne garantere fysisk tilstedeværelse i NRKs lokaler i Oslo, fire til fem dager i uken. | *Skriftlig beskrivelse* | *JA/NEI* |
| Kandidaten må kunne snakke og skrive norsk flytende, og beherske godt engelsk skriftlig og muntlig. | *Skriftlig bekreftelse* | *JA/NEI* |
| Kandidaten må ha minimum 3 års arbeidserfaring som UX-designer. | * *CV* * *Oppgi relevante referanser* * *Oppgi relevante referanseprosjekter* | *JA/NEI* |
| Kandidaten må ha arbeidserfaring med interaksjonsdesign fra minst 3 prosjekter. | * *CV* * *Beskriv gjennom konkrete eksempler hvilke erfaringer du har med interaksjonsdesign* | *JA/NEI* |
| Kandidaten må ha arbeidserfaring som viser evne til å oversette innsikt og analyse til konsept. | * *CV* * *Beskriv gjennom konkrete eksempler hvilke erfaringer du har med å oversette innsikt og analyse til konsept.* | *JA/NEI* |
| Kandidaten må ha arbeidserfaring fra minst ett prosjekt med bruk av Figma og designsystemer. | * *CV* * *Beskriv gjennom konkrete eksempler hvilke erfaringer du har med Figma og designsystemer* | *JA/NEI* |
| Kandidaten må ha minimum 3 års erfaring med å jobbe med smidig metodikk. | * *CV* * *Oppgi relevante referanser* * *Oppgi relevante referanseprosjekter* | *JA/NEI* |
| Kandidaten bør ha høyere utdanning innen designfaget / i designmetodikk | * *CV* | * *Vurdering av tilbudt kompetanse og erfaring* * *Poeng fra 1-10, hvorav 10 er beste score* |
| Kandidaten bør være visuelt sterk og kunne jobbe med ulike digitale flater | Presentasjon av minst 3 relevante arbeidsprøver | * *Vurdering av tilbudt kompetanse og erfaring* * *Poeng fra 1-10, hvorav 10 er beste score* |
| Kandidaten bør evne å jobbe strukturert og være pragmatisk i sin tilnærming | Henvisning til CV, med referanser, der beskrivelsen som et minimum inneholder situasjonsbeskrivelse, utfordringer, tilnærming, og oppnådd resultat. | * *Vurdering av tilbudt kompetanse og erfaring* * *Poeng fra 1-10, hvorav 10 er beste score* |
| Kandidaten bør ha erfaring med å brukerteste både prototyper og løsninger i drift. | Henvisning til CV, med referanser, der beskrivelsen som et minimum inneholder situasjonsbeskrivelse, utfordringer, tilnærming, og oppnådd resultat. | * *Vurdering av tilbudt kompetanse og erfaring* * *Poeng fra 1-10, hvorav 10 er beste score* |
| Kandidaten bør ha erfaring med å lage prototyper for å konkretisere et konsept. | Henvisning til CV, med referanser, der beskrivelsen som et minimum inneholder situasjonsbeskrivelse, utfordringer, tilnærming, og oppnådd resultat. | * *Vurdering av tilbudt kompetanse og erfaring* * *Poeng fra 1-10, hvorav 10 er beste score* |
| Kandidaten bør ha generell høy teknisk forståelse/evne til å forstå kompliserte systemer på et overordnet nivå. | Henvisning til CV, med referanser, der beskrivelsen som et minimum inneholder situasjonsbeskrivelse, utfordringer, tilnærming, og oppnådd resultat. | * *Vurdering av tilbudt kompetanse og erfaring* * *Poeng fra 1-10, hvorav 10 er beste score* |
| Kandidaten bør ha erfaring med å samarbeide, kommunisere og bygge relasjoner i komplekse organisasjoner for å oppnå et felles resultat. | Henvisning til CV, med referanser, der beskrivelsen som et minimum inneholder situasjonsbeskrivelse, utfordringer, tilnærming, og oppnådd resultat. | * *Vurdering av tilbudt kompetanse og erfaring* * *Poeng fra 1-10, hvorav 10 er beste score* |
| NRK vektlegger gode kommunikasjonsevner. Vi vil derfor vurdere leverandørens videosvar både på de konkrete svar til spørsmål, men ikke minst hvordan dette kommuniseres mtp. muntlig fremstillingsevne, generelt gode kommunikasjonsevner, trygghet i egen rolle.   Kandidaten bes beskrive og reflekterer omkring:  Hva blir din rolle?  Hvordan vil du gå frem?  Hva tror du blir den største utfordringen?  Se beskrivelse av case presentert på siste side. | Videopresentasjon: Case  Leverandør skal legge ved en forhåndsinnspilt videopresentasjon av tilbudt kandidat.   * Varighet maksimum 5 minutter. * Teknisk spesifikasjon:   MP4 (H.264) eksportert i 720p. Bitrate mellom 4 og 5. Maksimum 250MB.   * Filnavn må inneholde navn på leverandør og navn på kandidat. | * *Vurdering av tilbudt kompetanse og erfaring* * *Poeng fra 1-10, hvorav 10 er beste score* |

**Dersom det bes om referanser som dokumentasjon**

Det skal oppgis inntil 3 relevante referanser. Referansene skal minst inneholde følgende beskrivelse:

* + Oppdragsgivers navn
  + Kontaktinformasjon hos oppdragsgiver; navn, stilling, e-post og telefon
  + Utdypende beskrivelse av hvilken rolle og hvilket ansvar tilbudt kandidat har hatt i oppdraget, og hvorfor dette er relevant i forhold til det aktuelle kravet
  + Tidsrom, omfang og varighet

Referanser kan bli kontaktet og kontrollert.

**Dersom det bes om videopresentasjon som dokumentasjon**

En konkurranse under en dynamisk innkjøpsordning (DPS) skal gjennomføres som en fullt ut elektronisk prosess. All kommunikasjon mellom oppdragsgiver og leverandører skal skje skriftlig ved bruk av elektroniske kommunikasjonsmidler. Det er ikke anledning til muntlig kommunikasjon og det er heller ikke anledning til å forhandle.

Leverandør skal legge ved en forhåndsinnspilt videopresentasjon av tilbudt kandidat.

* Varighet maksimum 5 minutter.
* Teknisk spesifikasjon:

MP4 (H.264) eksportert i 720p. Bitrate mellom 4 og 5. Maksimum 250MB.

* Filnavn må inneholde firmanavn (navn på leverandør) og navn på kandidat.

**Case for videopresentasjon**

T*eam Radiosystemer består av systemspesialister med tung domenekompetanse og teknisk kompetanse, utviklere og teamleder. Teamet samarbeider tett med andre team i og utenfor seksjonen. Grunnproduktet som vi utvikler på er levert av ekstern leverandør (DAVID Systems), som også har andre store europeiske kringkastere som bruker deres løsninger. Vi har jevnlige møter med blant andre Sveriges Radio, P4, Danmarks Radio og den tyske leverandøren hvor vi utveksler og deler kompetanse.*

*I seksjonen som teamet tilhører jobber det flere tjenestedesignere og UX-designere.*

*Teamet er i gang med en endringsreise som innebærer å bli kjent med smidig tankesett og metodikk, samt tilnærme seg en produktutviklingstankegang. Vi har lagt ut på en endringsreise hvor vi forsøker å jobbe innsiktsbasert og la verdi for bruker og strategi- og måloppnåelse være førende for prioriteringene vi gjør. Vi utfordrer oss selv på å se om vi kan produksjonssette minste verdifulle produkt til bruker så vi kan utløse verdi for bruker så raskt som mulig.*

*NRKs løsninger for radioproduksjon er under kontinuerlig utvikling og det foregår et stort teknologiskifte ifm. flytting av hovedkontor fra Marienlyst til Normannsløkka, samt store flytteprosjekt i Trondheim og Stavanger. Sammen skal alle teamene i teknologiavdelingen modernisere produksjonsplattformen og utnytte teknologien for å se nytt på eksisterende arbeidsflyter og hvordan vi kan koble systemene sammen for å lage bedre tjenester for journalister og medieingeniører.*

*Som UX-designer vil du være en viktig del av å legge grunnlaget for teamets evne til å utvikle løsningene teamet har ansvaret for gjennom å etablere en mer smidig og produktutviklingsorientert arbeidsmetodikk som ligger til grunn for hvordan vi løser oppgavene våre, samt evne å produksjonssette endringer og ny funksjonalitet så fort det kan gi verdi for brukerne.*

*Beskriv og reflekter i form av en forhåndsinnspilt video på maks 5 minutter:*

* *Hva blir din rolle?*
* *Hvordan vil du gå frem?*
* *Hvilke metoder tror du kan være relevant å ta i bruk i prosessen?*